Bodø lufthavn evakuert etter granat-funn
MMS/SMS: 2200 E-post: 2200@vg.no Tlf: 22 00 00 00 - Vi har scannet den aktuelle gjenstanden og det viser seg at det ikke er noe sprenglegeme i den, så den er hul og ufarlig. Men vi tar beslag i den, forteller operasjonsleder i Salten politidistrikt, Geir Håland til VG. Det var NRK Nordland som først meldte om hendelsen. Funnet av granaten ble varslet rundt klokken 09.30 søndag morgen. Det var ved gjennomlysing av innsjekket bagasje den mistenkelige gjenstanden ble oppdaget. Passasjerer og ansatte ble evakuert, til politiet fikk undersøkt saken. - Har reist med den før De kom raskt i kontakt med mannen som eide bagasjen, som forklarte at det var snakk om en trofégjenstand som ikke var farlig. - Mannen har ikke hatt med denne for å skape frykt. Han har reist med den tidligere uten at det har blitt fanget opp, men denne gangen ble den det, sier Håland. Etter nærmere undersøkelser fikk politiet bekreftet dette, og flyplassen kunne åpne igjen. - Folk må tenke på hva de sjekker inn. slike hendelser skaper både frykt og forsinkelser, sier Håland.
Bodø lufthavn var stengt i en drøy halvtime etter funn av en granat i bagasjen til en passasjer.